
	Ribiška zveza Slovenije
	telefon:
	01 256 12 94

	
	Tržaška cesta 134
	telefaks:
	01 256 12 95

	
	1000    Ljubljana
	e- naslov:
	tajnistvo.rzs@ribiska-zveza.si


Z A P I S N I K
17. seje upravnega odbora Ribiške zveze Slovenije
Seja je potekala 28. maja 2020 ob 16:00 uri v prostorih ZZRS, Sp. Gameljne 61a, 1211 Ljubljana Šmartno.

	Prisotni:
	

	- člani UO RZS:
	predsednik dr. Miroslav ŽABERL, člani: Igor KLOBOVES, Bojan JAVORNIK, Zoran MARKO, Peter SOLAR, Marko KRANJC (po pooblastilu Aleša Mezka), Djordje VUČKOVIĆ, Branko ZELIČ.

	-  nadzorni odbor RZS:
	/

	-  strokovna služba RZS:
	mag. Igor MILIČIĆ, Nuška BOŽIČNIK

	-  vabljeni: 
	Marijan GABER (predsednik KNE)

	Opravičili odsotnost:
	

	-  člani UO RZS:
	Marko LIPOVŽ, Branko NOVAK.

	-  nadzorni odbor RZS:
	Drago ŠKERGET.



Sejo je vodil predsednik Miroslav Žaberl. Od desetih je bilo prisotnih osem članov UO. Seja je bila sklepčna. 

Predlagan je bil sledeči dnevni red: 
1. Pregled zapisnika 16. redne ter 19., 20. in 21. koresp. seje UO RZS  (dr. Miroslav Žaberl, mag. Igor Miličić).  
2. Pregled zapisnikov komisij: 
[bookmark: _Hlk40879837]2.1.  zapisnik 3. seje KNE 
2.2.  zapisnik 3. seje  MVK
2.3.  zapisnik 23. in 24.  (koresp.) seje KPR.
3. Pandemija COVID -19 in njeni vplivi na delovanje RD in RZS (dr. Miroslav Žaberl)
	3.1. seznanitev z aktivnostmi v času od 12.03. do sklica UO
             3.2. problemi pri delovanju RD in ZRD
[bookmark: _Hlk40877368]	3.3. problemi pri delovanju RZS (Bojan Javornik, Marko Lipovž, Djordje Vučkovič,)
4. Skupščina RZS 2020: odločitev o izvedbi skupščine RZS in določitev datuma. (dr. Miroslav Žaberl), 
5. Podaljšanje pogodbe z Odvetniško pisarno Stušek (dr. Miroslav Žaberl) 
[bookmark: _Hlk40876323]6. Obravnava predlogov priznanj v pristojnosti UO RZS – RD Tržič (dr. Miroslav Žaberl).
[bookmark: _Hlk40876522]7. Imenovanje članov in delovnih nalog komisije za ribiške vodnike (dr. Miroslav Žaberl in Marko Krajnc)
[bookmark: _Hlk40876538]8. Vmesno poročilo o realizaciji sklepov zniževanja stroškov glasila Ribič (Igor Kloboves in Nuška Božičnik)  
9. Razno:
· seznanitev s kadrovskimi zadevami RZS (nova tajnica Andreja Bavdaž, seznanitev napredovanje I. Miličić)   
· Dan slovenskih ribičev 2020 (znamka, brošura).
· načrtovanje aktivnosti ob 140 letnici RZS in 80 letnici glasila Ribič.

Dnevni red je bil sprejet soglasno. 


AD 1

Pregled zapisnika 16. redne ter 19., 20. in 21. koresp. seje UO RZS.
 
Zapisnik 16. redne seje UO RZS so člani prejeli v elektronski obliki. Sekretar RZS mag. Igor Miličić poda poročilo o realiziranih sklepih. Pripomb na zapisnik pretekle seje ni bilo.
Predsednik dr. Miroslav Žaberl predlaga potrditev dveh sklepov o imenovanju delovnih skupin:
· Delovna skupina za pripravo programa usposabljanja Športni delavec.
· Delovna skupina za obeležitev 140. letnice organiziranega ribištva in 80. letnice glasila Ribič.

Zapisnike 19., 20. in 21. koresp. seje OU RZS so člani prejeli v elektronski obliki. Pripomb na zapisnike preteklih sej ni bilo. Predsednik RZS je izrazil zahvalo Marijanu Gabru, predsedniku Komisije za naravovarstvo in ekologijo, da je prevzel vodenje omenjene komisije in Nuški Božičnik za opravljeno delo v obdobju pomanjkanja kadra v RZS.

Sprejeti so bili:	
Sklep 1: Prisotni člani UO RZS na zapis 16. redne seje ter 19., 20. in  21. koresp. seje UO RZS nimajo pripomb jih soglasno potrjujejo. Potrjujejo tudi poročilo o realizaciji sklepov.
Sklep 2: V povezavi z realizacijo sklepa 8 16. redne seje , UO  RZS potrjuje sestavo in naloge delovne skupine za pripravo realizacije programa strokovnega delavca v športu.
Sklep 3: V povezavi z realizacijo sklepa 16 16. redne seje, UO RZS potrjuje sestavo in  naloge delovne  skupine za pripravo obeleževanja 140. letnice organiziranega ribištva in 80 obletnice glasila Ribič.

AD 2

Pregled in obravnava zapisnikov delovnih teles RZS.

· zapisnik 3. seje  muharsko vezalske komisije 
Predsednik dr. Miroslav Žaberl je izrazil nestrinjanje s 6. členom zapisnika. Meni, da je znesek za nagrado  v višini 700,00 eur previsok. Prav tako se ne strinja s tem, da bi za nagradni sklad natečaja, osebno posredoval pri zaprosilu muharskih dovolilnic pri Zavodu za ribištvo Slovenija. Po kratki razpravi so člani UO RZS sprejeli stališče o zavrnitvi sklepa št.6. č zapisnika MVK glede višine predlaganih nagrad. Predlagali so pošiljanje uradnega zaprosila za donacijo dovolilnic za nagradni sklad natečaja na ZZRS. Glede na to, da v letošnjem letu ne bo izvedena zaključna slovesnost s podelitvijo nagrad zaradi situacije s Covid-19, je bilo predlagano, da se sredstva namenijo promociji v spletnih medijih. Glede prostora, kjer bi lahko razstavljali nagrajene muhe, ni bilo podanih predlogov, zato RZS primeren prostor išče še naprej.

· zapisnik 3. seje komisije za naravovarstvo in ekologijo 
Predsednik komisije KNE Marijan Gaber je predstavil aktualne projekte in izdelavo načrta za delo komisije v letu 2020, kot je navedeno v zapisniku 3. sestanka komisije RZS za naravovarstvo in ekologijo (KNE) v tem mandatu. Potekala je razprava glede uvajanja t.i. »mirnih con« v ribiško-gojitvene načrte, pri čemer so bili izpostavljeni primeri dobrih in slabih praks po različnih RD. Predsednik RZS je glede tega vprašanja predlagal dodatni sklep, s katerim se  seznani tudi Zavod za ribištvo Slovenije.

· zapisnik 23. in 24.  (koresp.)  seje komisije za priznanja
Razprave na vsebino zapisnikov ni bilo.

Sprejeti so bili:	
Sklep 4: UO potrjuje zapisnike naslednjih delovnih teles KNE z dat. 11.3. in KPR z dat. 19. 2. in 21.5. brez  MVK z dat. 21. 5., s spremembami in dopolnitvami iz razprave. Komisijo MVK se pozove k spremembi sklepa št. 6.
Sklep 5: Sekretar RZS navedene zapisnike pošlje v objavo na spletno stran RZS. 
Sklep 6: RZS podpira prizadevanja RD po ukinjanju predlogov t.i. »mirnih con« v RGN, tam kjer za njih ni strokovne ali drugačne podlage. 

AD 3

Pandemija COVID – 19 in njeni vplivi na delovanje RD in RZS. 

3.1. seznanitev z aktivnostmi v času od 12.3.2020 do sklica UO
Poročilo je bilo podano v gradivu za sejo. Predstavil ga je dr. Miroslav Žaberl. RZS je bila v času epidemije Covid-19 vseskozi aktivna pri obveščanju RD in zastopanju dobrobiti ribištva. Izpostavil je pisni odgovor ministrice MKGP na poslansko vprašanje, ki ga lahko jemljemo za kot potrditev predloga RZS za znižanja koncesijskih dajatev za ribiške družine.

3.2. problemi pri delovanju RD in ZDR
Razprava je potekala v smeri pobude za večje obveščanje javnosti, promocije in možnosti ribolova v času po končani epidemiji Covid-19. Nekatere RD imajo likvidnostne težave zaradi izpada dohodkov in zaradi plačevanja koncesijskih obligacij. Prisotni člani UO so razpravljali o predlogih za možno reševanje teh težav.   

3.3. problemi pri delovanju RZS
Podano je bilo poročilo o spremenjenem izvajanju ribiških tekmovanj in ukrepih zaradi epidemije. Ugotovljeno je bilo, da izvajalci tekmovanj in tekmovalci upoštevajo odloke, predpisane s strani Vlade RS in priporočil NIJZ. Odgovornost za izvajanje ukrepov nosi RZS, ki je objavila korektna in jasna navodila tekmovalcem. Glede programa usposabljanja strokovni delavec v športu, so se prisotni seznanili s stanjem postopka sprejemanja programa na MIZŠ; prav tako je za program pripravljen osnutek izračuna stroškov.
Glede aktivnosti usposabljanj v ribištvu so bili prisotni seznanjeni, da je za mesec junij razpisan seminar za bodoče ribiške čuvaje. Zaradi velikega povpraševanja RD po novo usposobljenih čuvajih, je predlagan še jesenski rok istega seminarja. Jeseni bi izvedli tako še izobraževanje za ribške gospodarje. Usposabljanje za ribiške inštruktorje se prestavi na leto 2021,  o  usposabljanju vodstev RD glede posegov v vodotoke pa usklajujemo aktivnosti z ZZRS. Usposabljanji o podnebnih spremembah in o delu z web orodji za RD, se zaradi možnosti kvalitetnejše izvedbe prestavita na jesenski čas.
Pri vplivu epidemije na delovanje komisije za delo z mladimi, so se člani UO seznanili o soglasni odločitvi komisije glede odpovedi izvedbe mladinskega muharskega tabora v letu 2020. 

Sprejeta sta bila:
Sklep 7: UO  RZS se je seznanil s z vplivi pandemije COVID-19 na delovanje RD, ZRD in RZS ter z njihovimi aktivnostmi v času od 12.3. do 22.5. 2020.
Sklep 8: RZS je pripravljena prolongirati rok plačila članskega prispevka za vse tiste RD, ki bodo za to zaprosile z pisno vlogo.       

AD 4

Skupščina RZS 2020: odločitev o izvedbi seje skupščine RZS in določitev datuma.

Glede na predpise Vlade RS in priporočila NIJZ je možno izvesti sejo skupščine RZS. Dr. Miroslav Žaberl je podal predlog o datumu izvedbe  skupščine za četrtek,18.6.2020 ter možnosti da se seja skupščine da se izvede na ustreznem prostoru na prostem. Gradivo za skupščino ostaja nespremenjeno in se ga razpošlje vsem RD, z  dodatkom - poročilom o aktivnostih RZS, ki so se izvajale v času Covid-19. 

Po krajši razpravi o možnih lokacijah in terminu skupščine RZS je bil soglasno sprejet 

Sklep 9: člani UO RZS potrjujejo termin in lokacijo skupščine RZS za 2020 in sicer  18.6. ob 17:00 v prostorih ČZS Lukovica.

AD 5

Podaljšanje pogodbe z Odvetniško pisarno Stušek.  

V gradivu je  bil predstavljen aneks k pogodbi o pravnem zastopanju  z Odvetniško pisarno Stušek d.o.o. Dr. Miroslav Žaberl je predlagal podaljšanje sodelovanja z odvetniško pisarno. V razpravi so se člani UO strinjali, da potreba po pravnih storitvah te pisarne s strani RD in RZS obstaja in je zato smiselno sodelovanje nadaljevati.

Sprejet je bil 
Sklep 10: UO RZS se je seznanil s predlogom podaljšanja pogodbe z Odvetniško pisarno Stušek in ga potrjuje.

AD 6

Obravnava predlogov priznanj v pristojnosti UO RZS – RD Tržič.

Predlogi za podelitev so bili podani pisno v gradivu, obrazložil jih je dr. M. Žaberl s pojasnilom, da oba kandidata izpolnjujeta formalne in vsebinske pogoje po pravilniku RZS o priznanjih. Člani UO so potrdili podelitev plakete RZS Janezu Čadežu in plakete I. Franketa Jožefu Smoleju brez razprave.

Sprejet je bil 
Sklep 11: UO se je seznanil s predlogi za priznanja v njegovi pristojnosti odločanja in ju  potrjuje. Plaketo RZS prejme Janez ČADEŽ, plaketo Ivana Franketa pa prejme Jožef SMOLEJ (oba RD Tržič).


AD 7

Imenovanje članov in delovnih nalog komisije za ribiške vodnike.

Predlog sklepa o imenovanju delovne skupine za pripravo internega akta, programa usposabljanja in licenciranja ribiških vodnikov je bil podan v gradivu. Člani UO so razpravljali o vsebinskem vprašanju sklepa. Strinjali so se, da se del besedila sklepa »interni akt« nadomesti zgolj z besedilom »akt«. Člani UO niso imeli drugih pripomb glede predloga sklepa.

Sprejet je bil
Sklep 12: UO RZS se je seznanil s predlogom sklepa o imenovanju delovne skupine za pripravo predloga akta RZS, programa usposabljanja in licenciranja ribiških vodnikov in ga potrjuje.



AD 8

Vmesno poročilo o realizaciji sklepov zniževanja stroškov glasila Ribič.  

Vmesno poročilo je bilo pripravljeno po zahtevi predsednika RZS in podano pisno v gradivu za sejo, ustno sta ga povzela predsednik URS Igor Kloboves in odg. urednica Nuška Božičnik. Članom UO je bil predstavljena primerjava stroškov glasila v prvem tromesečju leta 2019 in 2020. Pri tem je opazen upad stroškov in povečanje prihodkov z naslova oglasov v glasilu. Največji napredek je viden pri avtorskih honorarjih. Urednica težav z pomanjkanjem avtorjev prispevkov nima, prihajajo tudi novi. Dosedanja izkušnja z uvedenimi spremembami je pozitivna, pohval je deležna tudi nova oblika glasila. Možnost elektronske verzije glasila in njegove distribucije je v fazi realizacije, rešitev pričakujejo v kratkem. Zadnja zakasnitev distribucije tiskane verzije glasila je posledica situacije zaradi Covid-19. Člani UO so se strinjali da gredo aktivnosti glede zniževanja stroškov v pravo smer.  Naslednjič pričakujejo končno poročilo kot zahteva sklep 15. seje UO RZS in bo eksaktno odgovorilo na vse podane ukrepe, zapisane v Analizi in predlogih organizacijskih, finančnih in kadrovskih ukrepov na področju izdajanja glasila in ureditve spletne strani RZS  .

Sprejet je bil
Sklep 13: UO RZS se je seznanil z vmesnim poročilom o realizaciji sklepov zniževanja stroškov glasila Ribič in ga potrjuje.

AD 9

Razno:

   seznanitev s kadrovskimi zadevami RZS (nova tajnica Andreja Bavdaž, seznanitev napredovanje mag. Igor. Miličić) 

Zaposlena je nova tajnica Andreja Bavdaž za določen čas 3 mesece. Pričetek zaposlitve je 18.5.2020. Pred morebitno zaposlitvijo za nedoločen čas bo morala delavka opraviti še dva meseca poskusne dobe.  Predsednik RZS bo zaradi delovnih obremenitev predlagal nagrado za nadpovprečno delovno uspešnost za odgovorno urednico in sekretarja. Sekretar izpolnjuje pogoje za redno napredovanje s 1. 7. 2020. Ocenjen je nadpovprečno in napreduje na delovno mesto ovrednoteno s količnikom 6,00. Za odgovorno urednico bo predsednik RZS v primeru nadaljnjih dobrih rezultatov pri realizaciji sklepov znižanja stroškov glasila, predlagal predčasno napredovanje v višji plačilni razred. 

· Dan slovenskih ribičev 2020 (znamka, brošura).
Dan slovenskih ribičev se obeležuje 3. vikend v juniju. Za ta namen je bila izdana brošura in priložnostna znamka Pošte Slovenija. Riba leta je som. V letošnjem letu se ne načrtuje posebnih dogodkov obeleževanja.

· načrtovanje aktivnosti ob 140 letnici RZS in 80 letnici glasila Ribič.
Aktivnosti se izvajajo in se bodo nadaljevale s prihodnjem tednu, ko bo potekalo srečanje skupine, imenovane za ta namen.

Vsi sklepi so bili sprejeti soglasno, razen tam kjer je to posebej navedeno. Seja je bila končana ob 18:00 uri. 




	
zapisala:
	

	Andreja BAVDAŽ
	

	

	

	verificiral:
	predsednik RZS:

	mag. Igor MILIČIĆ
	dr. Miroslav ŽABERL






Prejmejo:
· člani UO RZS,
· ob zadolžitvah navedeni člani,
· delavci strokovne službe RZS,

Po verifikaciji na seji UO prejmejo še:
· člani nadzornega odbora RZS,
· predsedniki drugih organov RZS in predsedniki delovnih teles UO RZS,
· vabljeni gostje,
· RD, ki uporabljajo e- pošto,
· arhiv RZS.

Opombi:	Po verifikaciji na seji UO sekretar RZS objavi ta zapisnik na spletnih straneh RZS.
Zvočni zapis poteka seje je v arhivu RZS. Hranimo ga dve leti.

